Sebastian Kurz

thumb
thumb
Sebastian Kurz, nèssu lo 27 d’oût 1986 a Vièna, est una personalitât politica ôtrich·ièna, membro du Parti populèro ôtrich·ien (ÖVP). Il ére ministro de les afâres ètrangiéres depués lo 16 dècembro 2013. Il éra alora franc joueno (27 ans).

 Biografie 
Il est lo fily d'un engènior et d'una profèssor. Il at crèssu dens lo 12ièmo arrondissement de Vièna, ples ègzactament a Meidling onte il demôre adés. Il at porsuit ses ètudes u licê modèrno (Realgymnasium) GRg Erlgasse et at obtegnu son bacalôrèat (Matura en Ôtrich·e) en 2004. La mêtiêt de sa cllâsse êra issua de l'imigracion, de lé vint l'entèrèt de Kurz por les dificultâts que cognêt la jouenèssa d'origina imigraye. En 2011, adonc qu'il at 25 ans, il dècide d'arrètar ses ètudes de drêt et de porsiuvre una carriére politica.

 Parcors politico 
En 2009, il est èlu prèsident de la branche por la jouenèssa du Parti populèro ôtrich·ien (ÖVP). Entre 2010 et 2011, il est membro du consèly municipâl de Vièna, onte il est chargiê des sujèts d'èquitât de les g·ènèracions et de les pensions.

Ès èlèccions de lèg·islatives de 2013, il est èlu dèlègâ u parlement.

Pués il ére cancelier d’Ôtriche tant qu’en dècembro 2021.

Catègorie:Pèrsonalitât de l’Ôtriche